《世之咏物者采春花而落秋实余欲矫其失作冬果十咏 其七 柿》
宋代·方一夔

万株名古寺，近复说东阳。翠树骈赪卵，烧空炯夜光。

果堪凉渴朔，叶复草颠张。欲上潼江去，寻思石蜜霜。

作者简介：宋元之际严州淳安人，一名夔，字时佐，自号知非子。方逢辰孙。以荐领教郡庠，未几退，隐富山，授徒讲学，学者称为富山先生。有《富山遗稿》。